Publication: Magyar Közlöny
Issue: MK-2000-46 (Year: 2000, Number: 46)
Era: 1990-2004
Section: [Melléklet a 20/1994. (XI. 15.) NM rendelethez]
Paragraph Index: 170

5. A vizsgázó teljesítményének értékelése Az írásbeli vizsga értékelését a központi feladatlaphoz kiadott útmutató szerint kell végezni és egyetlen (1—5-ig terjedő) érdemjeggyel kell minősíteni. A szóbeli vizsgát egyetlen (1—5-ig terjedő) érdemjeggyel kell minősíteni. A szakmai elméleti vizsga osztályzatát az írásbeli és a szóbeli vizsga eredményének alapján kell meghatározni. A gyakorlati vizsga osztályzatát a vizsgabizottság előtt végrehajtott feladat(ok)ra kapott érdemjegy(ek) és a szakdolgozat érdemjegye alapján kell megállapítani. A szakmai gyakorlati vizsga megfigyelési és értékelési szempontjai: — munkaszervezés, a gyakorlati feladatok megoldásának szintje (önállóság, biztonság, időfaktor), — tevékenység kivitelezése, szakmai tájékozottság, felismerő-, döntő-, végrehajtó képesség, — munkacsoportban való munkavégzés képessége, a kommunikáció hatékonysága, — dokumentációs tevékenység, — a munkaeszközök megválasztása, előkészítésük módjai és szakszerű használata. Elégtelen a vizsgázó gyakorlati osztályzata, ha: — a követelményeknek csak nagy hiányossággal tud eleget tenni, — elméleti ismereteit a gyakorlatban nem képes alkalmazni, — önálló tevékenységre nem képes, — vizsgafeladatát irányítás mellett sem képes szakszerűen kivitelezni, — a munkavédelmi szabályokat nem tartja be. A szakmai vizsga, előzőekben nem szabályozott egyéb kérdéseiben a szakmai vizsgáztatás általános szabályairól és eljárási rendjéről szóló, módosított 10/1993. (XII. 30.) MüM rendeletben foglaltak az irányadók. V. Egyéb tudnivalók A követelmények kiadásával egy időben — felmenő rendszerben — hatályát veszti a szülésznő szakképesítés 20102/94. számú központi programja. 2000/46. szám A gazdasági miniszter 16/2000. (V. 12.) GM rendelete

Source: https://magyarkozlony.hu/hivatalos-lapok/0ccbb64ec94ebd85f1719c39190972a33a8c9f79/dokumentumok/a6bbca2e2ab03b44e902c8a22391a33f39c957d6/letoltes